Увесь час, пакуль ішло ўзнагароджванне пераможцаў, на экранах мільгалі фотаздымкі, якія расказвалі аб буднях працаўнікоў розных галін народнай гаспадаркі. Яны яшчэ раз яскрава пацвярджалі, што людзі Мядзельшчыны могуць слаўна працаваць на дабрабыт сваёй малой радзімы і роднай дзяржавы. І яны ведаюць, што дабіцца поспехаў у любой справе і вырашыць пастаўленыя задачы можна толькі пры дапамозе стараннай мэтанакіраванай працы.